
Søg 



UFO-Mail nr. 256 


8. februar 2018 


Nyt fra SUFOI's Fotoafdeling 

Af Ole Henningsen 

8740 Brædstrup 19. december 2017 

En 43-årig bilist beretter til SUFOI: 

Kører turen fra Silkeborg til Horsens hver dag via Brædstrup. 

På langt lige stykke ser jeg et kraftigt lys hænge på himlen direkte midt for vejen noget længere oppe, end det på 
nogen måde kan være gadelys et sted i horisonten. Det bevæger sig ikke, og efter jeg har kørt og holdt øje med 
det, holder jeg ind til siden og tager et par billeder med mobilen. 

Pludselig bevæger lyset sig mod min højre og forsvinder. Da jeg kommer forbi Brædstrup, ser jeg igen lyset 
kortvarigt, da jeg kommer til et stykke med godt udsyn til himlen. 

Derefter ser jeg det ikke igen. Hvad mon det var? 

Det første af de modtagne fotos forsynet med røde pile af observatøren for at markere hvilket lys, der har påkaldt 
sig opmærksomhed på himlen. 


I 




På observatørens sidste foto, hvor der er zoomet ind, er lyset også markeret med en rød pil. Det stærke lys i 
bunden af billedfeltet skyldes blændende lys fra en modkørende bil. 

Kommentarer fra SUFOl's Fotoafdeling 

Begge de modtagne optagelser er af ringe kvalitet pga. kameraets automatiske fokus og eksponeringstid i mørket på 
1/8 sek., der giver uskarphed og rystelser. Det ligner en ret umulig opgave at komme videre, da det selv ved 
anvendelse af div. filtre i billedbehandlingsprogrammer ikke lykkes at få flere detaljer frem i selve aftegningen af det 
observerede og fotograferede lys. 



På observationstidspunktet befinder den stærkt lysende planet Jupiter sig lavt over horisonten i sydøstlig retning, 
viser denne udskrift fra planetarieprogrammet Stellarium. 

Dette Google-kort er vendt 180 grader, 
så syd er øverst på illustrationen. 
Observatøren kører og fotograferer 
ifig. beretning og fotooptagelser i 
sydlig retning, markeret på kortet med 
punkteret rød pil. En gennemgang af 
astronomiske forklaringsmuligheder 
viser, at den klart lysende planet 
Jupiter står lavt over horisonten - men 
i en mere sydøstlig retning. Retningen 
til det fotograferede lys synes derfor 
ikke at passe tilstrækkelig godt på 
Jupiter. 


Mari 


iupiter 


En gennemgang af 
data fra 

FlightRadar24.com 
viser tidsmæssigt 
nøjagtigt 
sammenfald med 


http://www.sufoi.dk/ufo-mails/um-20 18/uml 8-25 6.php [24/04/201921:15:53] 








UFO-Mail nr. 256 - Gratis nyhedsbrev - ufo - sufoi.dk - ufo.dk 


J 4- s ■ 

1 * . 

- ;■ ? [ • 

. a ■ . 4 ^ - o- - ■ 

i - - —. #■ 

! 

^fliqhtro^|24 

IhiuiMuoiv fdcbil Anm 

■ 


a ,, n.n 


*i| «p 


riff 


£0'7634jHut» ^ 


' I H 


et fly undervejs 
fra Køln til Billund, 
der følger en rute 
næsten langs 
motorvejen op fra 
Åbenrå mod 
Kolding i nordlig 
retning og for 
nedstigning mod 
observationsstedet 
ved Brædstrup 
inden landingen i 
Billund kl. 05.26. 

SUFOI's konklusion 

Ud fra de modtagne optagelsers data og lysets placering på disse er der stor sandsyniighed for, at der er taie om 
observation og fotografering af et kraftigt landingsiys fra et nordgående fly, der syd for Vejle drejer mod Billund, 
hvorved lyset ikke længere kan ses. Landingslys på fly kan ofte ses i 50-100 km's afstand. Når observatøren kort 
efter igen ser et lys på den sydlige himmel, kan dette muligvis tilskrives planeten Jupiter lavt i horisonten. 


4700 Næstved 9. juli 2017 

Et Stillbillede fra starten på den optagne videosekvens viser et lille lys på den mørke himmel. Klippet er filmet med 
en Samsung Galaxy S6 Edge, med auto-indstillinger for kameraet, og i UHD format. Indsat ses udsnit af en senere 
sekvens, hvor der er zoomet ind på lyset. 


Det hører til sjældenhederne, at en observatør er meget detaljeret omkring sin observation og har foretaget 
kvalificeret efterforskning seiv. I det aktueiie tiifælde, hvor observationen er dokumenteret med en videooptagelse, 
beretter observatøren, en studerende fra Næstved, bl.a.: 

Sad hjemme i min stue den nat, hvor jeg har vinduer mod nord, og piudseiig så jeg ud af min øjenkrog en 
forholdsvis stor lyskugle, som var hvidgullig, og som flimrede en lille smule. Den bevægede sig temmelig hurtigt over 
himlen. 

Syntes, at det så underligt ud, så skyndte mig derfor at tage min mobiltelefon og filme den, og det resulterede så i 
et 18 sekunders klip i UHD kvalitet, inden den var så langt henne over mig i en sydøstlig retning, at jeg ikke rigtigt 
kunne filme den mere, men også fordi jeg havde et dårligt greb om min mobil og var ved at tabe den ud af mit 
vindue, hvorefter jeg naturligvis stoppede optagelsen. 

Jeg skyndte mig ind i mit soveværelse, som har vinduer, der peger mod S-SØ, for at se, om jeg kunne spotte den 
der, men det havde jeg desværre ikke held til. Kan muligvis have været pga. lavtliggende skyer, da det var delvist 
skyet den nat. 

Der var desuden heller ingen lyd fra objektet, samt, at objektet fløj omkring dobbelt så hurtigt som et almindeligt 
rutefly. 



Kraftig udsnitsforstørrelse 
af stillbillede fra 
videosekvensen. 


Jeg har tjekket http://www.heavens-above.com/ , hvor man kan se historisk data over 
ISS' bane over himlen, og det kan umuligt have været ISS. Hændelsen skete d. 
9/7/2017 kl. 2.38, og den tidligste dato i juli, hvor ISS var synlig fra Næstved, var d. 
11/7/2017. 

Jeg tjekkede desuden www.flightradar24.com kort efter hændelsen, og der var ingen fly 
i en stor radius af Næstved på pågældende tidspunkt, og slet ingen fly, der fløj/havde 
fløjet fra NV mod SØ. Jeg har prøvet at finde historisk data fra flightradar24.com eller 
lignende sider, for at underbygge min påstand, men det har jeg desværre ikke haft held 
til. 

Jeg har som sagt en video af objektet, som jeg har uploadet på youtube. 

bearbejdet i 

billedbehandlingsprogram, 
viser et markant lysere 
parti midt i aftegningen og 
et udseende der nøje 
matcher andre optagelser 
af varmluftballoner. 


Hvis SUFOI har tvivl om ægtheden af datoen for videoklippet, siden Jeg først har 
uploadet det og skrevet til jer nu (har haft meget travlt), kan jeg ydermere sende det til 
jer i originalt format, hvor alle videodetaljerne er indkodet i oplysningerne i klippet. 


Jeg glemte at tilføje i beskrivelsen, at jeg stærkt tvivler på, at det kan have været en 
helikopter (som nok ikke ville kunne ses på flightradar24.com), siden der ikke var en 
lyd - og der var næsten ingen vind den nat. Havde det været en helikopter, ville der 
have været en del larm. Der flyver tit helikoptere over Næstved, men sjældent midt om natten, og jeg er aldrig i 
tvivl, når det er en helikopter, da de netop larmer en del - og det lignede desuden heller ikke på nogen måde en 
helikopter. 


SUFOI's konklusion 

Ud fra en gennemgang af den modtagne originale videosekvens er SUFOI's Fotoafdeling ikke i tvivl om, at der er tale 
om en lille varmluftballon med et brændende materiale i bunden til opdrift og belysning. Lysets flyveretning er også i 
rimelig overensstemmelse med DMI's vejrdata for området for det pågældende tidspunkt, dvs. ikke i modstrid med et 
vindbåret fænomen. 

Der er efterhånden færre fotosager omhandlende små varmluftballoner, men sagen udmærker sig ved, at 
observatøren selv har gjort sig så stor umage for at undersøge tingene. 

Der kan ses andre eksempler på sådanne balloner på www.ufo.dk under „Himlens fænomener mv.": 
http://www.sufoi.dk/info/balloner.php. 


16. oktober 2017 


Tog et foto med min mobil 16/10 kl. ca. 

1745 så kun de smukke skyer, men på foto i 
skyerne er en grøn plet? Hvad kan det 
være? 

sådan lød den kortfattede henvendelse for 
nylig til SUFOI's Fotoafdeling. 

Det modtagne foto (tv.) samt en 
udsnitsforstørrelse af den nævnte blågrønne 
plet. 


SUFOI's konklusion 

Konklusionen fra SUFOFs Fotoafdeling var næsten lige så kortfattet. Der er ingen tvivl om, at der er tale om en 
refleksdannelse i kameraets objektiv forårsaget af det kraftige lys fra den stærke lyskilde, der i dette tilfælde er 
Solen. 

Fotografen var glad for forklaringen, men: Tak for hurtigt svar. Lidt ærgerlig over det kun er refieks. 

SUFOFs Fotoafdeling har i årenes løb modtaget flere lignende optagelser taget med forskellige typer kameraer. Der 
kan ses eksempler på refleksdannelser på www.ufo.dk under „Himlens fænomener mv.": 
http://www.sufoi.dk/info/refleks.php. 


7160 Tørring 5. november 2017 

Med en interessant videosekvens sendt til SUFOFs Fotoafdeling fulgte et par linjer: 

Mit videoovervågningskamera fangede noget i tusnnørket, som jeg ikke kan forkiare. Mon I kan se, hvad det var, der 

fløj rundt? Måske har I en naturlig forklaring? 



Stillfoto fra den modtagne videosekvens med to små lys på himlen. 


Udsnitsforstørrelse af samme stillfoto viser ikke flere detaljer i aftegningerne af de 
to små lys. 


# 






( Fotografens egen opklaring 

I det aktuelle tilfælde fulgte opklaringen hurtigt. Kameraets ejermand var selv 
4| meget interesseret i at finde en forklaring, der fulgte dagen efter: 



Det viser sig at være naboens søn og en kammerat, der har brugt et par store 
droner til at tage billeder af deres hus. 

Undskyld ulejligheden! 


6870 Ølgod 2. september 2015 

En af UFO-Mails læsere efterlyste for nylig, hvad det mon var for lys, man kunne se på en video på YouTube med 
overskriften „UFO near Ølgod Denmark 2/9-2015 20:08": https://www.youtube.com/watch?v=8-iUG7LcHoo 

SUFOI's konklusion 

Videoen viser flere runde markante iys, der optræder nogeniunde koncentreret samme sted på himlen. Optagelsen er 
efter angivelserne foretaget på „Skærbæk Mølle Golfklub Ølgod". 

Lysene har meget stor lighed med fremkomst, udseende, bevægelse (med vinden) og forsvinden af militære 
skydemål/lysbomber/lysraketter. Borris Skydeterræn ligger kun få kilometer fra golfbanen, og Fotoafdelingen er ikke i 
tvivl om, at det drejer sig om lysraketter fra Borris Skydeterræn. Borrislejen er et fælles øvelsesområde for hele 
Forsvaret. 

Videoen og efterlysningen har været bragt på Facebook i „Skandinavisk UFO Information - Debatforum", og 
kommentarerne her er enige i konklusionen, https://www.facebook.com/groups/112842926337/ 

Nogle af de tidligere fotosager, der involverer militære øvelsesaktiviteter, kan ses på disse links: 
http://www.sufoi.dk/ufo-mails/um -2013/um 13-158. php#c, 
http://www.sufoi.dk/ufo-mails/um-2016/uml6-216.php og 
http://www.sufoi.dk/ufo-mails/um-2008/um08-102.php. 


Kondensstriber fra fly 

Når Solen står lavt på himlen morgen eller aften, ses ofte små lysstriber, der kan se ejendommelige ud. Der er tale 
om kondensstriber (også kaldet contrails) efter højtgående fly og skyldes en fortætning af atmosfærens vanddamp, 
som forårsages af flymotorernes udledning af vanddamp og små urenheder. Ved fortætningen kan vanddampen blive 
synlig som et kortere eller længere hvidt spor efter flyet. 

SUFOI's Fotoafdeling modtager hvert år flere fotos til undersøgelse med sådanne små lysstriber, der i virkeligheden 
er kondensstriber fra fly oplyst af Solen. 

Se mere om denne type optagelser på www.ufo.dk under „Himlens fænomener mv.": 
http://www.sufoi.dk/info/kondens.php. 

Hvorfor omtales mit ufo-foto ikke? 

Alle henvendelser om fotos og videoer besvares af SUFOI's Fotoafdeling ved Ole Henningsen. De indsendte billeder 
og videooptagelser registreres og analyseres efterfølgende med de forhåndenværende ressourcer. 

I UFO-Mail bringer vi ikke omtale af alle fotosager, men fortrinsvis de mere ekstraordinære observationer og det 
tilhørende billedmateriale. 

I SUFOI's formål og vision ligger der bl.a. en folkeoplysende rolle. Derfor bringer vi i UFO-Mail også mere ordinære 
fotosager, dvs. billedmateriale der viser fx kamera reflekser, kondensstriber fra fly og astronomiske fænomener, som 
har mystificeret observatører og fotografer. 


Debatforum - Facebook 

I et forsøg på at stimulere seriøsiteten i debatten på dette forum er der i starten af det nye år anført en lidt mere 
detaljeret beskrivelse og nogle af tankerne bag formålet med Skandinavisk UFO Information - Debatforum. Et 
Facebook-forum i relation til Skandinavisk UFO Information. 

Dette forum er ikke oprindeligt startet af SUFOI, men tager alligevel udgangspunkt i SUFOI's historie og vision, som 
bl.a. handler om at give en seriøst og velunderbygget viden om de mange aspekter af ufomyten. Noget man som ny 
bruger og debatdeltager forventes at have et vist kendskab til. 

Det skal understreges, at der ikke er tale om et forum for henvisning til alskens konspirationsteorier eller med en tro 
på, at alt på himlen, der ikke lige kan identificeres med et snuptag, bør anses som bevis for besøg fra 
verdensrummet. Der er findes andre mere relevante fora for den slags. Systematisk spam eller eksempelvis 
upassende reklamer kan af samme grund blive fjernet. 

Der ønskes gerne en livlig debat i en god tone og med respekt for andre, men administratorerne forbeholder sig dog 
ret til uden varsel at slette kommentarer eller links, som ikke hører hjemme i dette forum. Skandinavisk UFO 
Information - Detbatforum og administratorer kan i den forbindelse ikke gøres ansvarlige for evt. mistede tekstfiler 
m.v. Brugere kan midlertidigt blokeres eller udelukkes, hvis deres opførsel anses for helt upassende i den aktuelle 
debat. 

Debatforummets formål er at fokusere på aktuelle emner eller konkrete spørgsmål, der kan bidrage til større viden 
om ufomyten. 

Deltagerne er naturligvis særdeles velkomne til at poste egne billeder/videoer i forbindelse med ufo-oplevelser. 
Seriøse kommentarer og forslag til forklaringer kan kun bidrage til at gøre alle klogere. 

så måske er dette forum også noget for dig. 

Skandinavisk UFO Information - Debatforum på Facebook: 
https://www.facebook.com/groups/112842926337/ 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 

Ildkugler over Danmark 

- om sten der aldrig fløj 



lidkugier over Danmark 


Værdi: Kr. 159,- 


Bestillingsnr.: B-088 


Skandinavisk UFO Intormatior 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


James B . 

FiOHT fQBt 

UFO SCwwx 


Fi restorm 



Ann Oruffel 


Firestorm 
Værdi: Kr. 89,- 
Bestillingsnr.: B-054 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Maii er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

